Държавен вестник, бр. 77, 2013 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  77
за експлоатация и поддръжка на съоръженията 
операторът извършва следните дейности по ГРС, 
АГРС и ГИС:
1. обслужване и настройка на инсталациите 
за филтриране на природния газ, регулираща и 
предпазна арматура и профилактика на инстала­
циите за подгряване на природния газ;
2. планови ремонти и дейности по поддръжката;
3. преизпитване на якост и плътност на съдове, 
работещи под налягане.
(7) Операторът на газопреносната мрежа 
поддържа резерв от агрегати и резервни части за 
тях на компресорните станции за осигуряване на 
необходимата мощност за пренос, както и запас 
от резервни части, ремонтни комплекти, кранове, 
консумативи и тръби.
(8) Операторът поддържа необходимите коли­
чества собствен природен газ във всяка от мрежите 
за целите на осъществяване на пренос на газ за 
клиенти, без да се нарушава надеждността при 
работата на технологичните инсталации. Обемът 
на този газ зависи от действителните експлоата­
ционни параметри на газопреносните мрежи.
(9) За целите на сигурността и непрекъсвае­
мостта на преноса на газ операторът определя 
диапазон за максимално и минимално работно 
налягане и количества (капацитети) за всяка 
входно/изходна точка при спазване на следните 
условия:
1. максималното работно налягане в пренос­
ните газопроводи да не надвишава нито макси­
малното проектно налягане, нито максималното 
допустимо налягане, което е определено от 
оператора или компетентен орган за съответни 
съоръжения или участъци от мрежите, с оглед 
превенция за обезпечаване на сигурността им; 
в съответствие с изискването на оператора 
свързаните към мрежите оператори трябва да 
предоставят газа в съответните входни точки с 
налягане, което не може да превишава стойността 
на максималното работно налягане за всяка от 
мрежите;
2. минималното работно налягане на физиче­
ските точки на мрежите се определя така, че да 
се поддържа в съответствие с функционалните 
характеристики на мрежите, като напр. случаите 
за минимални изисквания по отношение на входа 
към компресорните станции; в съответствие с 
изискването на оператора свързаните към мре­
жите оператори трябва да предоставят газа в 
съответните входни точки с налягане, което не 
може да бъде по-ниско от определеното минимал­
но входно налягане, необходимо за надеждното 
функциониране на преносната мрежа съобразно 
техническите условия на мрежата; гарантирането 
на по-високо налягане в определени изходни точ­
ки се извършва въз основа на отделен договор с 
оператора, в който страните уточняват условията 
и начина на осигуряването му;
3. максималните количествата газ, които 
могат да се транспортират за определен период 
от време през всяка от мрежите, както и през 
всяка входна и изходна точка, зависят от мак­
сималното и действителното работно налягане, 
входните и изходните налягания, диаметъра на 
газопроводите и тяхната дължина, коефициента 
на натоварване на съответната мрежа, както 
и мястото на свързване към газопреносните 
мрежи; отчитайки интегритета на газопровода, 
хидродинамичните възможности на мрежата, 
максималната възможност на съоръженията за 
измерване, както и договорените капацитети 
по входните и изходните точки на съответната 
мрежа, операторът определя и публикува на ин­
тернет страницата си актуалните капацитетни 
възможности на входните и на изходните точки 
по видове капацитет, както следва:
а) технически (твърд) капацитет – предста­
вляващ максималния газов поток (количество 
природен газ за единица време), който операторът 
осигурява, с изключение на времето за планови 
ремонти или при аварийни ситуации;
б) прекъсваем капацитет – представляващ 
максималния допълнителен газов поток (коли­
чество природен газ за единица време), което 
операторът може да осигури в тази входна или 
изходна точка над обявения технически (твърд) 
капацитет, при максимално благоприятни усло­
вия в системата;
4. коефициенти на натоварване (load factor) на 
преносните мрежи се осигуряват от оператора за 
всяка една изходна точка.
(10) При експлоатация на мрежите се опреде­
лят ограничения и в случаите на извършване на 
планирани работи по мрежите, свързани с дей­
ности по поддръжка, ремонт или реконструкция.
(11) Техническите условия за газоизмервателен 
пункт за вход или изход на природен газ във/от 
газопреносните мрежи, които се намират извън 
територията на Република България, както и 
начините за обмен на информация са предмет 
на съгласуване между съответните преносни 
оператори на взаимосвързаните мрежи.
Раздел V
Технически условия по отношение на измерва­
нето на количествата природен газ
Чл. 5. (1) Средствата за търговско измерване 
на природен газ, монтирани в газоизмервателни 
станции, които се намират извън територията 
на страната, не са собственост на оператора на 
газопреносната мрежа и отговорността за тях се 
носи от съответния оператор на ГИС. 
(2) Редът за осъществяване на периодичен 
контрол и проверки от страна на оператора на 
газопреносната мрежа на системи за измерване 
по ал. 1 се определя в споразумения с операто­
рите на свързаните газопреносни мрежи или с 
трети лица, на които те са учредили права и/или 
задължения по експлоатацията или контрола на 
съоръженията.
(3) Средствата за търговско измерване на 
природен газ, монтирани в ГРС, АГРС и ГИС, 
които са елементи от преносните мрежи на опе­
ратора на газопреносната мрежа, се проектират 
и изграждат в съответствие с изискванията на 
приложимото българско законодателство, при­
ложимите български, европейски и световни 
стандарти и норми. 
(4) Операторът е отговорен за:
1. поддържане и контролиране на средствата 
за търговско измерване, като основно изискване 
е те да работят коректно в допустимия обхват